CELEX: 62011CN0149
Language: da
Date: 2011-03-28 00:00:00
Title: Sag C-149/11: Anmodning om præjudiciel afgørelse indgivet af Gerechtshof te ’s-Gravenhage (Nederlandene) den 28. marts 2011 — Leno Merken BV mod Hagelkruis Beheer BV

18.6.2011   
            
            
               DA
            
            
               Den Europæiske Unions Tidende
            
            
               C 179/10
            
         Anmodning om præjudiciel afgørelse indgivet af Gerechtshof te ’s-Gravenhage (Nederlandene) den 28. marts 2011 — Leno Merken BV mod Hagelkruis Beheer BV
   (Sag C-149/11)
   2011/C 179/18
   Processprog: nederlandsk
   
      Den forelæggende ret
   
   Gerechtshof te ’s-Gravenhage
   
      Parter i hovedsagen
   
   
      Sagsøger: Leno Merken BV
   
      Sagsøgt: Hagelkruis Beheer BV
   
      Præjudicielle spørgsmål
   
   
               1)
            
            
               Skal artikel 15, stk. 1, i forordning (EF) nr. 207/2009 af 26. februar 2009 om EF-varemærker (1) fortolkes således, at det for reel brug inden for Fællesskabet er tilstrækkeligt, at et EF-varemærke bruges inden for en enkelt medlemsstat, forudsat at denne brug, hvis der var tale om et nationalt mærke, ville blive betragtet som reel i denne medlemsstat (jf. Rådets og Kommissionens fælles erklæring nr. 10 til artikel 15 i forordning (EF) nr. 40/94 (2) af 20.12.1993 og KHIM’s Opposition Guidelines)?
            
         
               2)
            
            
               Såfremt det første spørgsmål besvares benægtende, kan den ovenfor beskrevne brug inden for en enkelt medlemsstat aldrig betragtes som en reel brug inden for Fællesskabet i den betydning, der forudsættes i artikel 15 i forordning (EF) nr. 207/2009?
            
         
               3)
            
            
               Såfremt brug inden for en enkelt medlemsstat aldrig kan betragtes som reel brug inden for Fællesskabet, hvilke krav skal der da stilles til det territoriale omfang — ved siden af andre faktorer — af brugen af et EF-varemærke, når det skal afgøres, om der foreligger reel brug inden for Fællesskabet?
            
         
               4)
            
            
               Eller skal — i modsætning til ovenstående — artikel 15 i EF-varemærkeforordningen fortolkes således, at der ved afgørelsen af, om der foreligger reel brug inden for Fællesskabet, fuldstændigt skal ses bort fra grænserne for de enkelte medlemsstaters territorium (og tages udgangspunkt i eksempelvis markedsandele (produktmarkedet/det geografiske marked)?
            
         
      (1)  EUT L 78, s. 1.
   
      (2)  Forordning om EF-varemærker, EFT 1994 L 11, s. 1.